Snøhetta (arkitektfirma)

Snøhetta er et internasjonalt firma innen arkitektur-, landskapsarkitektur, interiørdesign, produktdesign og grafisk design. Hovedkontoret er i Oslo, men selskapet har også kontorer i New York, Paris, Innsbruck, Hongkong, Adelaide og San Francisco. 

Grunnleggere av selskapet er Kjetil Trædal Thorsen og Craig Edward Dykers. 

Snøhetta har ca. 250 ansatte globalt. 

Snøhetta har mottatt the World Architecture Award for Bibliotheca Alexandrina i Egypt og Den Norske Opera & Ballett i Bjørvika i Oslo, og Aga Khan Award for Architecture for Biblioteket i Alexandria. Etter det ble ferdigstilt i 2008, har Den Norske Opera & Ballett vunnet Mies van der Rohe Award og EDRA (Environmental Design Research Association) Great Places Award, samt European Prize for Urban Public Space, og International Architecture Award og Global Award for Sustainable Architecture i 2010.

Historie 
I 1987 bestemte landskapsarkitektene Johan Østengen, Berit Hartveit, Inge Dahlman og Alf Haukeland å flytte sammen med arkitektene Kjetil Trædal Thorsen og Øyvind Mo i et felles kontorlokale i Storgata i Oslo.  Ideen var at man, i tillegg til å dele kontor, skulle jobbe på tvers av fagene og føre arkitektur og landskapsarkitektur sammen i en og samme designprosess. Selskapets navn var Snøhetta arkitektur og landskap AS.

Kontoret lå på loftet over det «brune» skjenkestedet Dovrehallen, og derfor kalte man stedet for Snøhetta. Snøhetta er det høyeste fjellet, 2286 moh., i fjellmassivet Dovrefjell.

I 1989 meldte Snøhetta seg på den internasjonale arkitektkonkurransen for det nye biblioteket i Alexandria i Egypt.  Kjetil Thorsen ble enig med sin partner, Øyvind Mo og sin studiekamerat fra Graz i Østerrike, Christoph Kapeller, om at de skulle delta i konkurransen sammen.  Fordi Christoph hadde flyttet til Los Angeles bestemte de seg for å leie en leilighet og gjøre arbeidet der.  Flere arkitekter ble invitert med for å delta i konkurransearbeidet, Craig Dykers fra USA og Per Morten Josefson fra Norge.  Den norske kunstneren, Jorunn Sannes, utarbeidet forslaget til den utvendige steinveggen og den tyske kunsthistorikeren Cordula Mohr hjalp til med beskrivelsen.  Konkurransearbeidet ble gjennomført i løpet av en fire-fem uker og viste seg å bli vinnerprosjektet.

Mot slutten av 1989 flyttet Christoph, Craig og Elaine til kontorfellesskapet i Oslo. Et aksjeselskapet ble etablert med åtte likeverdige partnere: Kjetil Trædal Thorsen, Johan Østengen, Christoph Kapeller, Øyvind Mo, Craig Dykers, Per Morten Josefson, Martin Rubik og Alf Haukeland. Selskapet endret navn til Snøhetta AS.
Snøhetta har idag to majoritetseiere, Kjetil Thorsen og Craig Dykers.  I tillegg er det ytterligere fire eiere, Robert Greenwood, Ole Gustavsen, Jenny B. Osuldsen og Tarald Lundevall.

Gjennom de siste 10 årene har Snøhetta vunnet flere store prosjekter verden rundt, som bla. national September 11 Memorial Pavilion i New York, SFMOMA, i San Francisco, King Abdulaziz Centre for World Culture i Saudi Arabia, Times Square i New York og Busan Operaen i Sør-Korea.

Ferdigstilte prosjekter 

Under – Europas første undervannsrestaurant, i Lindesnes, Norge
Powerhouse Brattørkaia - verdens nordligste plusshus, i Trondheim, Norge
Seddeldesign for Norges Bank 
+Munch Utstillingsserie - utstillingsserie utviklet for seks utstillinger på Munchmuseet, 2015-2016
Calgary Central Library - nytt bibliotek i Calgary, Canada
Norges Nasjonalparker - ny visuell identitet og merkevarestrategi for Norges Nasjonalparker
Vy (NSB) - nytt navn og visuell identitet for Norges Statsbaner AS
The Best Weapon / Fredsbenken - en installasjon laget for Nobels Fredssenter midlertidig utstilt utenfor FNs hovedkvarter i New York
S-1500 - en stol laget av 100% resirkulert plast fra fiskeindustrien, i Hemnesberget, Nord-Norges
Telenor WiFi-ruter - design av ny ruter for Telenor 
Barr Bestikk - bestikk designet i samarbeid med Table Noir for restauranten Barr i København, Danmark
Aesop Pitt Street - Aesops største butikk hittil, i Sydney, Australia
Perspektivenweg - installasjon av ti arkitektoniske elementer langs Nordkettenbahnen i Innsbruck, Østerrike
Friluftssykehuset - sykehushytter i nærliggende skog utenfor Oslo universitetssykehus ved Rikshospitalet i Oslo, og i utenfor Sørlandet sykehus Kristiansand
Fulgemyrhytta - ubetjent hytte laget for Den Norske Turistforening, i Oslo, Norge
Biblioteket i Alexandria i Egypt (Houens fonds diplom i 2008)
 Den norske ambassaden i Berlin
 Det nye operabygget i Bjørvika i Oslo
 Petter Dass-museet i Alstahaug
 Tubaloon konsertscene i Kongsberg
 Turner Contemporary Museum i England
 Museumskomplekset der Verdens handelssenter i New York tidligere lå
 Bærum Kulturhus i Sandvika
 VM-paviljongen i Oslo
 Ett av tårnene i det nye World trade center
 Renovering av Times Square i New York
 Viewpoint Snøhetta
 Aēsop Prinsensgate, Oslo

Pågående prosjekter 

 Shanghai Grand Opera House - nytt operahus i Shanghai, Kina
 Svart - verdens første Powerhouse-hotel ved Svartisen
Solobservatoriet - planetarium og besøkssenter for Norges største astronomiske anlegg, i Harestua
Le Monde Hovedkvarter - hovedkontorer for franske Le Monde Group i Paris, Frankrike

Priser (utvalg) 
 2004– Aga Khan Award for Biblioteket i Alexandria.
 2005– Norsk Forms Hederspris
 2008 – Houens fonds diplom for Biblioteket i Alexandria
 2009 – Mies van der Rohe-prisen for den Norske Opera og Ballett
 2011 – World Architecture Festival Award 2011, Category winner for Tverrfjell-paviljongen på Hjerkinn
 2012 – Houens fonds diplom for den Norske Opera og Ballett

Referanser

Eksterne lenker 
 
 

 
Næringsliv i Oslo
Etableringer i 1987
Houens fonds diplom
Norsk Forms Hederspris
Arkitektur i 1987